الحمله الصليبيه التالته
['Samsam22', 'Ghaly', 'Eskandarany', 'GhalyBot', 'MenoBot', 'CommonsDelinker', 'SieBot', 'Meno25', 'Luckas-bot', 'TXiKiBoT', 'Xqbot', 'EmausBot', 'ArthurBot', 'باسم', 'J.delanoy', 'LucienBOT', 'Raafat', 'Esperfulmo', '84.80.117.4', 'InternetArchiveBot', 'MelancholieBot', '41.196.222.115', 'Redaking']
الممالك الصليبيه معارك الحمله الصليبيه التالته الحملة الصليبية التالتة حمله عسكريه ضخمه شاركت فيها جيوش من بلاد أوروبيه كتيره شنها الصليبيين سنة عشان يسترجعوا بيت المقدس من صلاح الدين الأيوبى سلطان مصر الشام قدر الصليبيين يستردوا عكا لكن ما قدروش ياخدوا بيت المقدس اشترك فى الحمله دى ريتشارد قلب الأسد ريتشارد الاولانى richard the lionheart ملك انجلترا فيليب اوجست فيليب التانى philip ii augustus ملك فرنسا كان مفروض يشترك معاهم فردريك بارباروسا فريدرك الاولانى frederick barbarossa امبراطور الدوله الرومانيه لكن غرق فى نهر فى اسيا الصغرى هو فى السكه فقاد جيشه ابنه فردريك الساتت دوق سوابيا frederick vi duke of swabia الملوك دول شاركو بدوافع سياسيه أكتر ما تكون دينيه الخلفيه بعد ما صلاح الدين الأيوبى اتمكن بامكانيات مصر البشريه العسكريه الهايله انه يغلب الصليبيين فى معركة حطين يسترد القدس امارات صليبيه على ساحل الشام انقلبت الدنيا فى اوروبا اتصاب ملوكها اكابرها بصدمه كبيره لدرجة ان بابا الكاتوليك أوروبان التالت urban iii اللى كان عيان لما سمع الخبر مات من الصدمه بعد سقوط بيت المقدس فى ايد صلاح الدين الصليبيين الهربانين منها من الامارات الصليبيه اتجمعوا فى صور تحت قيادة كونراد ماركيز دو مونتفيرات conrad marquis de montferrat مؤرخين الشرق سموه المركيس بعتوا لبابا الكاتوليك ملوك اوروبا يقولوا لهم انهم من غير مساعدتهم مش حايقدروا يصمدوا فرصة التجمع فى صور كانت غلطه من غلطات صلاح الدين الكبيره اللى عملها بعد ما كسب فى حطين أخد عكا فى يوليه فلو كان طلع على طول على صور أخدها ما كانش ادى الصليبيين فرصة انهم يتجمعوا فيها غلطات صلاح الدين اللى اتكررت بعد حطين اتسببت فى منح الصليبيين انتصارات فى قتل أعداد كبيره من عساكر جيشه من غير داعى دى غلطات اتجنبها قواد كبار محنكين زى الظاهر بيبرس الأشرف خليل هما بيصارعوا الصليبيين فى فتره لاحقه المؤرخ الكبير ابن الأثير انتقد غلطات تصرفات صلاح الدين كذا مره قال ان غلطاته تصرفاته دى اتسببت فى خساير كبيره تجميع الجيوش الصليبيه جريجورى التامن بعت جوابات لملوك أوروبا فى صيف طلع جوسياس josias اسقف صور على صقليه طلب من ملكها وليام التانى william ii المساعده فاستدعى الادميرال الصقلى مارجاريتوس اوف برينديسى margaritus of brindisi من قبرص قاله يروح بالاسطول على طرابلس بعد ما خلص جوسياس مأموريته فى صقليه راح على روما هناك قابل بابا الكاتوليك الجديد جريجورى التامن gregory viii اللى بعت طوالى جوابات لملوك اوروبا يشرح لهم فيها اللى حصل فى بيت المقدس وقوع صليب الصلبوت المقدس فى ايد الكفار طلب منهم سرعة تحركهم وعدهم ان كل اللى حايساهم يضحى حا يتمتع بالحياه الأبديه فى الفردوس امرهم يوصوا كل المؤمنين فى الغرب بصيام ايام الجمعه لمدة خمس سنين ما ياكلوش لحمه ايام الأربع الحد قالهم ان أهله قرايبه الكاردينالات بتوعه حايصوموا كمان أيام الاتنين فى نفس الوقت بعت جوابات لأمرا اوروبا اللى فى حروب ضد بعض يقولهم انه عمل هدنة فى اوروبا مدتها سبع سنين ان كاردينالاته اقسموا على تحمل المسئوليه انهم حا يقودوا الجيوش اللى رايحه الشرق روحانيأ جريجورى التامن ما شافش النتايج لانه مات فى ديسمبر بعد ما قعد بابا للكاتوليك شهرين خلفه كليمينت التالت clement iii اللى على طول بعت جواب للامبراطور فردريك بربروسا هنرى التانى وافق على الانضمام للحمله كمل جوسياس اسقف صور رحلته راح يقابل فيليب أوجست ملك فرنسا هنرى التانى ملك انجلترا فيليب هنرى كانو فى حرب ضد بعض قدر جوسياس يقابلهم فى يناير فى جيسورس gisors على جبهة القتال فى المنطقه اللى بين نورماندى الأراضى اللى تحت السيطره الفرنسيه كانو مجتمعين مع بعض عشان يعملوا هدنه قدر جوسياس يقنعهم بالصلح بتجهيز جيوش تطلع الشرق لما سمع النبلا من الطرفين بالموضوع ايدوهم اقسموا انهم حا يروحوا معاهم اتفققوا ان الجيشين يطلعوا مع بعض ان الفرنساويه يحطوا على هدومهم صلبان حمرا الانجليز صلبان زرقا الفلمنكيين صلبان بيضا تمويل الجيوش اتقرر انه يكون من ضريبه قيمتها من دخول الناس فى فرنسا انجلترا سموها عشور صلاح الدين saladin tithe ولما اتجمعت عشور صلاح الدين دى حاول مكاس من فرسان المعبد اسمه جليبرت اوف هوكستون gilbert of hoxton انه يسرق اللى جمعه من الناس فيليب أوجست فيليب أوجست فيليب اوجست ملك فرنسا سماه مؤرخين الشرق الفرنسيس كان بينحدر من عيله هيوكابيه hugh capet الفرنسويه اللى قامت على انقاض دولة ولاد شارلمان الأسره دى حققت انتصارات فى الصراعات اللى خاضتها ضد الأمرا الاقطاعيين نفوذ ملوكها حكومتها المركزيه زادت انتصار فيليب على الأمرا الاقطاعين الانجليز خلاه يبقى ملك كبير فى أوروبا لما شاف ان فيه حمله صليبيه طالعه على الأراضى المقدسه انضم ليها ريتشارد قلب الأسد فردريك بربروسا قرر انه هو كمان لازم ينضم ليها بصفته ملك كبير مش معقول تطلع الحمله من غيره فيها الملوك دول فكانت دوافعه مش دينيه خالصه رجع الأسقف جوسياس على صور بعد ما قلبه اطمن حس ان مهمته نجحت لكن بعد ما مشى اشتبك الانجليز بالفرنسويين تانى قامت حرب بين هنرى التانى من جهه ابنه ريتشارد قلب الأسد فيليب أوجست من جهه تانيه انتهت الحرب دى بتوقيع هنرى التانى هدنه مذله ليه مات بعدها بيومين فى يوليه موت هنرى حل المشكله ريتشارد وريث عرشه ابنه اللى حاربه أكد انه رايح بالجيش على الشرق مع فيليب أوجست اتعملت بسرعه معاهده بينهم راح ريتشارد على انجلترا عشان يتنصب ملك عليها اتنصب فى ويستمنيستر westminster يوم سبتمبر ريتشارد قلب الأسد ريتشارد قلب الأسد ريتشارد قلب الأسد سماه مؤرخين الشرق الانكتير أو الانكتار أو الانكلتير قضى الخريف فى انجلترا نظم اموره جمع عشور صلاح الدين تبرعات عشان يمول حربه فى نوفمبر وصل روثرود كونت بيرشى من فرنسا قال لريتشارد ان فيليب خلاص جهز نفسه انه عايز يقابله عشان يناقشوا طلوع جيوشهم على الشرق مع بعض فى نفس الوقت وصل فرنسا جواب من قسطنطينيه بيقول ان فيه نبوءه من دانيال الناسك daniel the hermit بتقول ان الفرانسويه حا يستولوا على بيت المقدس فى اليوم اللى عيد البشاره حا يوافق فيه حد الفصح ده كان فعلا حايحصل سنة الجواب ده كان فيه كمان اشاره بان صلاح الدين جوه فى خناقات مشاكل مع أهله حلفائه انه انهزم قرب انطاكيه حالته كرب ريتشارد قلب الأسد كان من سلالة النورمان ولاد وليام الفاتح william the conqueror من سلالة أمرا أنجر angers الفرنسويين أياميها كان فيه صراع شرس بين ملوك انجلترا ملوك فرنسا على دويلات فى فرنسا كفة الفرنسوين كانت بدات ترجح انجلترا بدات تنكمش فى حدود جزيرتها ريتشارد كان شجاع لكن ما كانش قديس أو بتاع دين لما فكر فى انضمامه للحمله ما كانش متأثر بحماسه دينيه لا عايز يحقق هدف دينى لكن هدف بتحقيق انتصارات فى الشرق يديه مكانه مرموقه فى أوروبا فردريك بربروسا فردريك بارباروسا فى الوقت نفسه كانت فيه اساطيل دنماركيه فلمنكيه وصلت سواحل سوريا طلعت من لندن مراكب لناس مستعجلين ما قدروش يستنوا ملكهم ريتشارد راحوا بيها على پورتوجال عشان يساعدوا الملك سانشو sancho اللى كان بيحارب المسلمين فى كيب سانت فينسينت cape saint vincent بعد ما ساعدوه عدوا جبل طارق اتجهوا للشرق لكن أهم من أساطيل الدنمارك فلاندرز لندن كان جيش الامبراطور فردريك بربروسا سماه مؤرخين الشرق ملك الألمان اللى طلع للشرق عن طريق البر فردريك بربروسا كان امبراطور دوله واسعه بتضم المانيا بلاد الراين ايطاليا كان مشغول فى صراعين صراع ضد الأمرا الاقطاعيين صراع ضد أوربان التالت بابا الكاتوليك قدر بربروسا يحد من قوة الأمرا اجبرهم على انهم يبقوا موالين ليه الصراع مع البابا كان سجال لغاية ما أوربان مات اتصالح بربروسا مع البابوات اللى جم بعده عمل معاهم حلف دفاعى ضد اى حد يعادى واحد منهم ده كان من اسباب انضمام بربروسا للحمله التالته لان وقوفه جنب البابا مساهمته فى حرب دينيه حا يعلى مراتبه بين ملوك أوروبا من جهه تانيه بربروسا كان عايز يعزز الوجود الألمانى فى الأراضى المقدسه لان الألمان هناك كانو قله البابا من جهته كان يهمه ان الامبراطور ينشغل فى حرب دينيه هو زعيمها فيبقى بكده اعتراف ضمنى من بربروسا انه خاضع للبابا تابع ليه ده يبين ان الدافع الدينى ما كانش هو الدافع الوحيد لانضمام بربروسا للحمله الصليبيه التالته لكن كان فيه دافع سياسى واضح فردريك وضب شغله فى مملكته بعت مراسيل للملوك اللى جيشه حا يعدى فى أراضيهم امبراطور بيزنطه ايزاك انجيلوس isac angelus سلطان السلاجقه كلچ ارسلان بعت جواب لصلاح الدين الأيوبى يطالبه بتسليم كل فلسطين للصليبيين اتحداه انه يروح يواجهه فى معركه فى زوان فى نوفمبر ارسلان وافق ايزاك بعت وفد يناقش الموضوع صلاح الدين رد انه ممكن يسيب الاسرى الصليبيين اللى عنده يرجع الاديره لصحابها لكن زياده عن كده ما يتحسمش الا بالحرب بربروسا ابتدا رحلته على راس جيشه فى مايو معاه ابنه فردريك دوق سوابيا جيش بربروسا كان اكبر جيش صليبى منفرد فى تاريخ الحملات الصليبيه بعد وصول الجيش للأراضى البيزنطيه بدات المشاكل الصليبيين ما كانوش راضيين على المعاهده اللى عملها ايزاك انجيلوس مع صلاح الدين واللى ايزاك كان عايز يقوى بيها موقفه العسكرى ضد السلاجقه من جهه تانيه كانو هما كاتوليك متغاظين منه لانه حط الاماكن المقدسه فى القدس تحت رعاية المسيحيين الارتودوكس موت فردريك بربروسا لوحه خياليه عن موت فردريك بربروسا لما دخل جيش بربروسا الالمانى الأراضى البيزنطيه اتعرض لهجوم من الصرب البلغار فأتهم الالمان البيزنطيين انهم ورا الموضوع حصلت مواجهات بين الطرفين انتهت بالسماح لفردريك بالتعدية لاسيا عن طريق الدردنيل بدل البوسفور بعد ما عدى الاراضى البيزنطيه دخل اراضى السلاجقه فى قونيا حارب قوات بيقودها قطب الدين ابن السلطان ارسلان بعد كده وصل كيليكيا بتاعة الأرمن الأرمن على طول بعتوا جواب لصلاح الدين يحذروه من الجيش اللى جى له جنب كليكيا هو بيجهز لتعدية نهر كاليكادنوس مات فردريك بربروسا فجاءه فى النهر مش معروف ايه اللى حصل بالظبط وقع من على حصانه هو بيعدى لا خد له غطسه غرق وفيه قصه بتقول ان التيار فى النهر جرفه بقوه على جزع شجره فشق دماغه موت بربروسا اللى كان بيقود اكبر جيش كان صدمه كبيره للصليبيين فى اوروبا للصليبيين اللى كانو بيحاربوا فى ساحل سوريا صلاح الدين اللى كان خايف من جيش بربروسا جمع جيش فى شمال سوريا عشان يتصدى له لما يوصل حس براحه من خبر موت بربروسا رجع جزء من القوات اللى كان حطها فى شمال سوريا لساحل فلسطين اتسلم فردريك دوق سوابيا ابن بربروسا قيادة الجيش الألمانى اللى اتصاب باحباط من موت قائده الكبير لدرجة ان فيه أمرا قرروا يرجعوا اوروبا بقواتهم معاهم جثة فردريك بربروسا محفوظه فى برميل خل لكن اضطروا يرجعوا الجثه اللى اتحللت فى السكه فى يونيه الجيش الألمانى اللى انكمش وصل انطاكيه رحب بيه بوهيموند التالت امير انطاكيه bohemond iii of antioch جه كونارد دى مونتفيرات من صور عشان يرحب بابن عمه صاحبه فردريك دوق سوابيا اتدفن فردريك بربروسا فى كتدرائية انطاكيا خدوا منه عضم عشان جزء منه يكون معاهم بكده يكون شارك فى الحمله نال ثواب استرداد القدس سقوط عكا فى ايد الصليبيين الامارات الصليبيه بين صلاح الدين فى غلطه قال عنها المؤرخين انها كانت كبيره خطيره بعد ما خد عكا فى يوليه ادى فرصه للصليبيين انهم يتجمعوا فى صور على ما وصل صلاح الدين صور كان كونارد دى مونتفيرات وصلها قبله عمل فيها تحصينات قويه بالتالى رفض يسلمها له رجع صلاح الدين لصور تانى فى اكتوبر عشان يهاجمها بجيش كبير مجانيق لكن كونارد كان قوى الأسوار فماقدرش صلاح الدين انه يخترقها اتدمرت سفنه فى معركه قامت قدام مدخل المينا فانسحب لما رجع المره التالته كانت التعزيزات اللى بعتها وليام التانى ملك صقليه تحت قيادة الادميرال مارجاريتوس وصلت صور فى مواجهة الموقف اللى سببه صلاح الدين لنفسه لجيشه اضطر انه يرفع الحصار اللى كان عامله على حصن الأكراد krak des chevaliers اتراجع عن مهاجمة طرابلس ابتدى يفكر فى التفاوض السلمى حاول صلاح الدين انه يخلى فارس كان وصل صور من اسبانيا اتعرف باسم الفارس الاخضر يتوسط فى عقد هدنه لكن الرد كان انه لازم الاولانى يسلم الصليبيين كل فلسطين بعد كده حايبقوا يسالموه يصاحبوه فرد صلاح الدين باطلاق سراح شوية أسرى صليبيين عشان يبين حسن نيته عمل شوية حاجات تانيه فيها كرم زايد ضايقت قواده أمراءه خلتهم يقلقوا من الحاجات دى انه سمح لكل اللى فى المدن اللى بتستسلم له انهم يروحوا صور طرابلس لكن صلاح الدين قصد بكده انه يجمع النبلا الأمرا الصليبيين المتخانقين مع بعض قبل بعد معركة حطين فى صور عشان يكملوا خناقاتهم فيها لكن لسؤ حظ صلاح الدين الوعود الحلفانات اللى كان بياخدها من النبلا اللى بيسيبهم كانت بتسقطها لهم الكنيسه بحجة انها حلفانات اتعملت لراجل كافر من الناس اللى صلاح الدين سابهم كان الملك جاى دى لوزينان guy de lusignan اللى سيبانه كلف صلاح الدين الكتير بعد كده بداية الهجوم على عكا الملك جاى دى لوزينان سابه صلاح الدين فكان أول اللى هاجموا عكا فضل الوضع على كده الصليبيين بتوصلهم امدادات لكن مستنيين وصول جيوش كبيره من اوروبا صلاح الدين مستنى عايز يريح عساكره لكن فى أواخر اغسطس الملك جاى دى لوزينان كان واحد من اللى سابهم صلاح الدين حلفوا له طلع من معسكره عشان يهاجم عكا طلعت معاه مراكب صقليه بيزا عشان تساعده من البحر لما سمع صلاح الدين بالموضوع كان وقتها محاصر حصن شقيف أرنون بوفورت beaufort على نهر الليطانى افتكر ان حركة الملك جاى الغرض منها مش أكتر من تخفيف الحصار على حصن شقيف أرنون لكن لما اتضح له ان الموضوع اكبر من كده اقترح انه يروح على صور يهاجم الطالعين منها وهما رايحين على عكا لكن قوداه ما وافقوش قالوا احسن يروحوا على عكا يقضوا عليهم هناك هما متحاصرين بينهم بين حامية عكا وافق صلاح الدين دى كانت غلطه جديده الملك جاى وصل قدام عكا يوم اغسطس عسكر على ربوه اسمها دلوقتى تل الطفله جنب نهر بيلوس بعد ما عمل هجوم فاشل المدينه بعدها بتلت تيام رجع معسكره عشان يستنى امدادات ابتدت الامدادات توصل من اوروبا فى بداية سبتمبر صلت شوانى دنماركيه فريزيه كتيره سدت مخارج عكا البحريه بعدها وصلت مراكب من ايطاليا عليها محاربين فلمنك فرانسويه قبل الشهر ما يخلص وصلت مراكب عليها قوات المانيه طليانيه معركة مرج عكا اتخض صلاح الدين لما شاف الامدادات اللى بتوصل من اوروبا فجمع قواده عمل هجوم فاشل على معسكر الملك جاى يوم سبتمبر لكن ابن اخوه الملك المظفر تقى الدين قدر يعدى خطوط الفرنج يتصل بباب عكا الشمالى فى يوم اكتوبر شن الصليبيين هجوم ضخم على خطوط صلاح الدين قامت معركه كبيره اضطر عساكر الميمنة الوسط فى جيش صلاح الدين انهم يهربوا بخساير كبيره بسبب مناوره تراجع تضليلى عملها تقى الدين قدام قوات فرسان المعبد مافهمش صلاح الدين مغزاها فبعت له قوات من الوسط لمساعدته فهجم الصليبيين على الوسط حصلت فركشه قدر كونت برينه count of brienne انه يدخل خيمة صلاح الدين نفسه لكن صلاح الدين تماسك قاد الميسره اللى فضلت من جيشه هاجم بيها الصليبيين قدر يضغط عليهم لغاية ما تراجعوا لمعسكرهم بخساير فادحه بيقول المؤرخ ابن واصل ان الصليبيين اتقتل منهم فى المعركه دى الوقعه العظمى بمرج عكا نفر طلع صلاح الدين من المعركه دى منتصر لكن نصر مش حاسم لان معسكر الصليبيين فضل موجود فضلت الامدادات تتدفق من اوروبا اسطول لندن اللى كان راح البرتغال وصل فى نوفمبر وصلت قوات مراكب من فرنسا فلاندرز ايطاليا لحد كمان من المجر الدنمارك ده قوى حصار الصليبيين لعكا من البر حصار عكا حصار عكا بعد المعركه بدل ما صلاح الدين يقعد معسكر قدام عكا طلب من سكانها يقفلوا الأبواب راح هو بالجيش على الخروبه للراحه دى حاجه أجمع كل المؤرخين على انها كانت غلطه كبيره من غلطاته بعد معركة حطين استغل الصليبيين الفرصه الدهبيه اللى منحها لهم صلاح الدين فحفروا براحتهم خندق حوالين عكا من البحر للبحر حاصروها بالكامل من البر نزلوا الات الحصار المجانيق من المراكب نصبوها بنوا حواليهم سور أبراج بكده اتعزلت عكا بالكامل ده كان صعب انه يحصل لو صلاح الدين قعد قدام عكا استمر تدفق القوات من اوروبا بعت صلاح الدين جوابات مطوله لحكام المنطقه يطلب منهم يبعتوا قوات زى الأوروبيين ما بيعملوا فردوا عليه بكلام معسول لكن ما بعتوش حاجه أكتر من الكلام العنجهه الفارغه رفض ملك المغرب يعقوب بن يوسف انه يساهم بمراكب لان صلاح الدين ما خاطبهوش فى جوابه ليه بـ أمير المؤمنين بكده بقى كل اعتماد صلاح الدين على مصر بس وصل الملك العادل بقوات من مصر وصل الاسطول المصرى عشان يعترض المراكب الأوروبية اشتبك معاهم قدر الاسطول المصرى انه يلحق خساير بمراكب الصليبيين ينزل قوات فى عكا لكن مشكلة صلاح الدين ان الصليبيين كانو بيعوضوا خسايرهم بالتدفقات الامدادات المتواصله من اوروبا هو يا دوبك معاه جيش مصر على شوية عربان أكراد عسكر من المدن اللى بيحكمها قرايبه الأيوبيين فى جواب لعز الدين مسعود أمير الموصل كتب صلاح الدين من العجب أن العدة تفنى ما تفنى العداة تنمو على الحصاد كأنها النبات فالبحر يمدهم الأوروبيين ما كانوش بيبعتوا رجاله بس لكن كانو بيبعتوا ستات محاربات كمان كانو بيقاتلوا بيشتركوا فى المعارك عساكر صلاح الدين ما كانوش بيعرفوا انهم ستات الا لما يشيلوا الخوذات من روسهم كانو كمان بيبعتوا ستات للترويح عن عساكرهم فيه عساكر من جيش صلاح الدين انضموا للصليبيين عشان الموضوع ده لما عرف صلاح الدين ان فيه جيش ألمانى جيش بربروسا جاى فى السكه عن طريق البر اتخض شاور قواده يعملوا ايه فاتفقوا انهم يبعتوا عساكر يعسكروا فى شمال سوريا بكده اتقلص جيش صلاح الدين فى منطقة عكا استغل الصليبيين المحاصرين عكا الفرصة دى بقم يشنوا غارات على جيش صلاح الدين الصليبيين المحاصرين عكا كانو عارفين ان لسه فيه جيوش كبيره حاتوصل قريب من اوروبا فكانوا بيحاولوا يضيعوا وقت بشن غارات الضحك على صلاح الدين بهدنات مصالحات الوضع اتحول لمعارك صغيره من وقت للتانى وقت الهدنات كانت بتسود حالة صحابيه تآخى كان عساكر الطرفين بيتبادلوا الزيارات بيشاركو فى حفلات بعض بيعملوا مسابقات كان صلاح الدين بيبعت للصليبيين هدايا جوابات ودوده مش مخليهم ناقصين حاجه لدرجة ان فيه ناس فى جيش صلاح الدين الصليبيين الواصلين جداد بقم مستغربين من اللى بيحصل مش فاهمين حاجه فى الظروف دى اتصالح الملك جاى مع كونراد اتفقوا على ان بعد ما ينتصروا تبقى صور صيدا بيروت من نصيب كونراد انه يعترف بان جاى ملك الموقف جوه عكا بقى خطير الناس ابتدت تعانى المجاعه فضلت المراكب المصريه تحاول تشق طريقها بالأكل الامدادات بصعوبه سط المراكب الصليبيه اللى محاصره المدينه من البحر فى مايو شن صلاح الدين هجوم على الصليبيين بعد تمن تيام قدروا يجبروه على التراجع فى يوليه هجم الصليبيين على معسكر الملك المعظم تقى الدين فى ميمنة الجيش لكن اتلقوا هزيمه تقيله اتقتلت منهم اعداد كبيره لما دخل الصيف بدات طلايع جيش فيليب أوجست الفرنساوى توصل معاهم أمرا كبار بيقودهم هنرى دى ترويى كونت دى شامبين henry de troyes count de champagne اللى سماه المؤرخين فى الشرق الكندهرى هنرى على طول بقى مسئول عن المجانيق ألات الحصار قامت معارك مناوشات متفرقه فى الصيف حاول فيها الصليبيين اختراق اسوار عكا لكن فشلوا فى اكتوبر وصل فردريك اوف سوابيا ببقايا جيش بربروسا على طول شن هجوم شرس لكن فشل فى نوفمبر قدر الصليبيين يخلوا صلاح الدين يعزل من موقعه فى تل كيسان يروح يعسكر أبعد فى تل الخروبه موقف الصليبيين بقى وحش بسبب محاصرة صلاح الدين ليهم هما محاصرين عكا عانوا نقص فى الأكل انتشرت الأمراض فى معسكرهم مات منهم كذا أمير فى يناير مات فردريك اوف سوابيا ابن بربروسا خد مكانه ليوبولد بتاع النمسا leopold of austria ابتدا العساكر الصليبيين يهربوا ينضموا لصلاح الدين يدوله معلومات فى فبراير قدر يستغل المعلومات دى معلومات من جواسيسه يخترق صفوف الصليبيين يدخل قوات فى عكا بس برضه ما عملش هجوم على الصليبيين فضل يريح قواته يبدلها دى غلطه بتتضاف لغلطاته لان الصليبيين كانت حالتهم كرب من العيا قلة الأكل لدرجة انهم كانو بياكلوا حشيش الأرض حصنتهم اللى بيحاربوا عليها ماكانوش حا يستحملوا هجوم كبير لكن صلاح الدين فضل مستنى لغاية ما فى مارس وصلت مركب غله من اوروبا نزلت حمولتها وصلت أخبار مفرحه للصليبيين بان مراكب ملوك فرنسا انجلترا خلاص دخلت ميه جنوب البحر المتوسط وصول فيليب ريتشارد فيليب ريتشارد وصلو عكا وصل الملك فيليب أوجست يوم ابريل فى يونيه وصل ريتشارد قلب الأسد معاه مركب ريتشارد كان طلع اسطوله من انجلترا لف بيه حوالين ساحل اسبانيا راح استناه فى مرسيليا مع معظم قواته البريه هو فى السكه اتوقف فى قبرص استولى عليها اتجوز برينجاريا berengaria بنت سانشو الساتت ملك نافارا sancho vi of navarre وده احداث تانيه هما اللى أخروه فى السكه جيش فيليب كان أصغر من جيش ريتشارد لان جزء منه كان راح على الشرق قبل كده لما وصل ريتشارد لقى فيليب جهز الات حصار كتيره مجانيق من ضمنها منجنيق ضخم سماه العساكر جار السؤ كان عامل سلالم حديد بكلابات اسمها القطه الات الحصار كانت عماله تهاجم اسوار عكا تنقب فيها ريتشارد أول ما وصل بعت لصلاح الدين وفد معاه راجل مغربى عشان يقوله انه عايز يقابله لكن صلاح الدين رد عليه انه مش من الحكمه ان ملكين متصارعين يقابلوا بعض قبل ما يعملوا معاهدة هدنه لكن سمح لأخوه الملك العادل انه يروح يقابله استمرت محاولات الصليبيين اختراق أسوار عكا فى البحر قدروا بوصول مراكب فيليب ريتشارد انهم يشددوا الحصار يتحكموا فى المنافذ ما بقتش مراكب صلاح الدين قادره توصل امدادات لعكا وابتدا الناس المتحاصرين يفكروا فى الاستسلام لكن علاقات فيليب ريتشارد ماكانتش على مايرام بسبب المنافسه مشاكلهم فى اوروبا الصليبيين كانو منقسمين لفريقين فريق ريتشارد اللى كان بيضم الملك جاى امرا بيزا فريق فيليب اللى كان بيضم كونارد الجنويين الانقسام كان جامد لدرجة ان ريتشارد رفض يشارك فيليب فى هجوم شنه على الأسوار فى أواخر شهر يونيه استسلام عكا استسلام عكا ريتشارد فيليب فى يوليه بعد ما فشل الملك المعظم تقى الدين فى اختراق صفوف الصليبيين عشان يوصل عكا قدر الفرانسويه يعملوا فتحه فى جزء من السور بعدها بتمن تيام نجح الانجليز فى عمل فتحه هما كمان لكن فى الغضون دى حامية عكا قررت الاستسلام بعتوا وفد لمعسكر الصليبيين يوم يوليه يطلبوا الامان لكن ريتشارد رفض بعت لصلاح الدين فى نفس اليوم يطلب فاكهه تلج اداله اشاره انه ممكن يتناقش معاه فى موضوع عقد سلام صلاح الدين اترج لما عرف ان حامية عكا عايزه تطلب الأمان تسلم بعت يطمنهم انه حايساعدهم طوالى يوم يوليه صله عن طريق عويم من عكا نداء منهم بانه يا اما يعمل حاجه يا حايسلموا صلاح الدين ما قدرش يعمل حاجه كل محاولاته فشلت فطلبت الحاميه الاستسلام يوم يوليه وافق الصليبيين على ان عكا تسلم بكل اللى فيها بمراكبها مخازن سلاحها انهم لازم يدفعوا حتة دهب للفرانسويه عليهم حته زياده تتدفع لكونارد شخصى فوق كده لازم يطلق سراح أسير صليبى عليهم واحد من علية القوم اللى حاتتعمل لسته بأساميهم ترجيع صليب الصلبوت اللى خده صلاح الدين لما دخل القدس لو عملوا كل ده حا يدوهم الامان مش حا يقتلوهم فيليب أوجست هو جوه عكا اتفزع صلاح الدين لما جاله عويم من عكا بلغه باللى حصل قعد قدام خيمته يكتب جواب للحاميه يشجعها يطلب منها انها ما تسلمش لكن هو بيناقش المستشارين بتوعه بيحضر الجواب لمح علم صليبى بيرفرف على برج عكا عرف انه اتأخر جدا ان عكا ماقدرتش تستناه أكتر من كده فطلبت الأمان سلمت صلاح الدين بعت مندوبين يمضوا على اتفاقية التسليم اتحجز الأسرى دخل المنتصرين عكا بأعلامهم ريتشارد قلب الاسد فيليب أوجست كونراد اوف مونتفيرات فردريك دوق سوابيا ملك الألمان يوميها عيط صلاح الدين عياط جامد وقال هو مخنوق ازاى أخلص المأسورين كان من ضمن المأسورين الأمير بهاء الدين قراقوش اللى بنى سور القاهره لكن صلاح الدين فداه بـ أو دينار ففلت من الأسر لكن غلابة عكا مستضعفيها كان لازم يستنوا يشوفوا ازاى حا يتفك أسرهم مدبحة عكا مدبحة عكا راح فيها الفقرا الغلابه فيليب كونراد راحوا على صور من هناك رجع فيليب على فرنسا بعد ما وعد ريتشارد انه مش حا يمس ممتلكاته فى فرنسا لغاية ما يرجع ريتشارد الانجليز اعتبروا رجوع فيليب فرنسا نداله خيانه فيليب من ناحيته كان بيشك فى نوايا ريتشارد حاسس انه ناوى يقتله بعد ما مشى فيليب بقى ريتشارد هو قائد الحمله المسئول عن المفاوضات مع صلاح الدين صلاح الدين ما وافقش على تسليم فلوس الفديه من غير ما الصليبيين يسيبوا الأسرى لانه خاف الصليبيين يطلقوا سراح الفقرا الغلابه ما يسيبوش الامرا الأغنيا لكن ريتشارد فرسان المعبد مارضوش يسلموا الاسرى من غير ما يستلموا الفلوس الأول اتعقد الموضوع كانت النتيجه ان ريتشارد قلب الأسد أمر بقتل الأسرى الغلابه بحجة ان صلاح الدين مش عايز يدفع فادبحوا يوم اغسطس فى مجزره رهيبه عند تل العياضية كان عددهم بتاع أسير دبحوا معاهم ستاتهم عيالهم لكن الصليبيين ما قتلوش الأمرا الأغنيا فى الغضون دى مصر مشغوله فى الحرب سلطانها الملك العادل فى ميدان المعركه اتلموا شوية مغاربه جريوا فى شوارع القاهره هما بيصرخوا يا آل على هجموا عل الدكاكين كسروها نهبوا السيوف كانو حايسببوا فتنه فى مصر لكن طلع لهم الأمير بدر الدين بن موسك اللى اتسمى حى الموسكى فى القاهره على اسمه بالعساكر خلص عليهم ما حصلتش الفتنه اللى قصدوها لما سمع صلاح الدين باللى حصل اتضايق لكن القاضى الفاضل طمنه قاله أيها الملك ينبغى أن تفرح لا تحزن لم يصغ الى هؤلاء الجهلة واحد من من رعيتك معركة أرسوف معركة أرسوف يوم اغسطس طلع ريتشارد بجيش من عكا مشى على جهة عسقلان قوات صلاح الدين راهم بترميهم بالنبال بتهجم عليهم بالسيوف أمر صلاح الدين بقتل أى صليبى يتاسر كانتقام لمدبحة عكا دخل الصليبيين حيفا قعدوا فيها وقعد صلاح الدين فى القيمون لغاية ما عرف ان الصليبيين طلعوا من حيفا بفرسانهم محاربينهم ماشين بحذا الساحل شوانيهم فى البحر بتحاذيهم فراح وراهم وحصلت شوية معارك صغيره لما وصل صلاح الدين قريه اسمها دير الراهب جنب أرسوف بعت ريتشارد يطلب مقابلة الملك العادل فلما راح له قاله اللى معناه احنا حاربنا بعض مده طويله احنا جينا هنا عشان ننصر صحاب الساحل فلو اتصالحتوا انتوا معاهم يبقى خلاص مفيش عداوه بينا فلما سأله العادل يتصالحوا على أى أساس رد عليه ريتشارد اللى معناه على أساس انكوا تسلموا أهل الساحل المدن اللى أخدتوها منهم فانتهت المقابله على كده مشى العادل غضبان يوم اغسطس بقى جيش صلاح الدين جنب جيش ريتشارد جدا حصلت شوية معارك كر فر اتعرض الفرانسويه لهجمات جامده كانت حا تقضى عليهم لانهم كانو فى مؤخرة الجيش الصليبى بدعها بكام يوم اختار صلاح الدين أرض المعركه فى شمال أرسوف فى منطقه مفتوحه تسمح بمناورات الفرسان يوم سبتمبر اصطف الصليبيين اللى كان من ضمنهم قوات هنرى اوف شامبين قوات الملك جاى فرسان المعبد الاسبتاريه الفلامنكيين غيرهم خريطة معركة أرسوف بدأ عساكر صلاح الدين الهجوم قبل الضهريه بموجات ورا موجات قدروا يفركشوا خط الصليبيين القدمانى بس ما قدروش يضغطوا بما فيه الكفايه بعدين ظهر الفرسان هاجموا الاسباتريه الفلامنكيين كل ده ريتشارد لسه ما اداش أمر بالهجوم وده خلا قائد الاسباتريه يبعتله يطلب منه يدى أمر بالهجوم لان فرسانه تحت ضغط جامد بس ريتشارد فضل مستنى لغاية ما جزء من القوات ابتدا يهجم من غير أمر منه اضطر ريتشارد يهاجم ضغط بقوه على جيش صلاح الدين اللى ابتدى يتفركش يهرب لكن صلاح الدين اتماسك جمعه أمر بحماية معسكره عمل هجمه جديده على الصليبيين لكن فشل فى التحكم فى المعركه على المسا كان جيش الصليبيين كسبان انهزم جيش صلاح الدين هزيمه لولا حماسة صلاح الدين الشخصيه صلابته كان جيشه اتنكب بنكبة كبرى مع كده نصر الصليبيين ما كانش حاسم ومن الجيشين ما اتقتلشى عساكر كتيره أو أمرا مهمين صلاح الدين كان عايز يدخل معركه جديده لكن ريتشارد ما رضيش لانه كان عارف انه مش بالقوه اللى تسمح له بدخول معارك متتابعه فأكتفى بنصره المعنوى فى أرسوف دى كانت أول معركه مفتوحه بين جيش صلاح الدين الصليبيين بعد معركة حطين فرق شاسع بين معركة أرسوف دى معركة أرسوف بتاعة القائد المحنك الظاهر بيبرس اللى اباد فيها الصليبيين سنة انتصار الصليبيين فى أرسوف اللى حصل بعد ما خدوا عكا خلاهم يحسوا بنشوه يقتنعوا بامكانية أخد القدس ده بعكس صلاح الدين اللى خسر عكا ما قدرش يعمل حاجه تنقذها شاف سكانها بيدبحوا قدامه بسبب غلطاته بعدين اتلقى صفعه فى أرسوف خلته يحس بمراره اهانه طاقة صلاح الدين ابتدت تتبخر مع كبر سنه فقدانه القدره على السيطره على قواته قواده اللى كتير منهم كانو بيعتبروه حاجه ظهرت على مسرح الأحداث فجأه من ولا حاجه صلاح الدين كانت صحته وحشه وعيان بالملاريا كان واضح ان نجمه ابتدى يافل أهم حاجه لصلاح الدين فى الفتره دى كانت انه ما يخسرش القدس اللى أخدها بيعتبر اكبر انتصاراته من الناس اللى سابهم كان الملك جاى اللى سيبانه كلف صلاح الدين الكتير بعد كده صلاح الدين راح بجيشه على الرمله استنى هناك عشان يشوف ريتشارد ناوى على ايه الصليبيين راحوا على يافا حصنوها ابتدا ريتشارد يجهز للوصول للقدس هنا بيقول المؤرخين ان ريتشارد هو كمان عمل غلطه انه استنى مده فى يافا فلو كان طلع من أرسوف على القدس طوالى كان ممكن ياخدها لكن ريتشارد كان عارف ان صلاح الدين انهزم بس لكن جيشه لسه موجود لو راح على القدس طوالى كان جيش صلاح الدين قدر يعزله عن الساحل بالتالى عن الامدادات من البحر فكان لازم يعمل قاعده قويه فى يافا قبل مايغامر يتوغل فى البر لكن تأخيره فى يافا ادى فرصه لصلاح الدين انه يعمل تحصينات دفاعات متينه حوالين القدس صلاح الدين من ناحيه تانيه خاف ان ريتشارد يروح عسقلان يبنى قاعده تانيه هناك فيقطع الطريق بينه بين مصر مصدر قوته عسكر جيشه ترسانته فسبقه على هناك دمرها خلاها مش صالحه للاستعمال كقاعده عسكريه ريتشارد ابتدا يواجه مصاعب عساكر من الجيش الصليبى ابتدوا يتسللوا يهربوا على عكا فوق كده ابتدا يقلق من كونراد فى صور من رجوع فيليب لفرنسا من أخبار التمردات اللى بتحصل فى قبرص عشان يخلص من قبرص باعها لفرسان المعبد ابتدا يجهز للتفاوض مع صلاح الدين مفاوضات ريتشارد صلاح الدين صلاح الدين وافق على التفاوض مع ريتشاد قلب الأسد فوض أخوه الملك العادل فى اكتوبر راح وفد من صور للعادل قال له مطالب ريتشارد اللى كانت بتتلخص فى ان صلاح الدين لازم يرجع بيت المقدس كل الأراضى غرب نهر الاردن معاهم صليب الصلبوت فرد عليه صلاح الدين بان القدس مهمه مقدسه كمان للمسلمين زى ما هى مهمه مقدسه للمسيحيين انه مش حايرجع صليب الصلبوت الا لما يعمل الصليبيين تنازلات من ناحيتهم ريتشارد الصليبيين كانو معجبين بالملك العادل بيرتاحوا ليه كانو بيسموه سفادين saphadin فعرضوا عليه انه يبقى حاكم على كل فلسطين بدل صلاح الدين انه يتجوز أخت الملك ريتشارد جوانا ملكة صقليه joanna of sicily انها تحكم مدن الساحل اللى أخدها ريتشارد معاهم عسقلان انهم يروحوا يعيشوا سوا فى بيت المقدس اللى تبقى مفتوحه لكل المسيحيين صليب الصلبوت يتحط فى مكانه يتم الافراج عن كل الأسرى من الجنبين يرجع لفرسان المعبد الاسبتاريه ممتلكاتهم فى فلسطين لما سمع صلاح الدين بالاقتراح ده افتكره هزار وافق عليه لكن لما الملكه جوانا عرفت جالها فزع لان مطلوب منها تتجوز راجل كافر فطلب ريتشارد من العادل انه يدخل المسيحيه مارضاش العادل لكن عمل لريتشارد حفله فى نوفمبر استمتع فيها الاتنين اتبادلوا الهدايا ريتشارد بعت لصلاح الدين يقترح عليه ان العادل يبقى ملك فلسطين مقابل ان المسيحيين يشاركو فى القدس قاله له ان فكرة جواز العادل من جوانا فكره كويسه رغم انها بتواجه معارضات ان بابا الكاتوليك ممكن يتدخل يقنع جوانا بالرفض لو ده حصل ممكن العادل يتجوز بنت عمه اليانور اوف بريتانى eleanor of brittany اللى تحت وصاية ريتشارد بالتالى البابا مالهوش كلمه عليها الكلام ده شغال وصل لصلاح الدين وفد من كونراد باقتراحات من نوع تانى عرض كونراد انه فى مقابل صيدا بيروت ممكن ينضم لصف صلاح الدين ضد الصليبيين يساعده على استرداد عكا لكن لما صلاح الدين سأل رئيس الوفد اذا ممكن كونراد يحارب ضد الصليبيين ما قدرش رئيس الوفد يرد رد شافى بعد المقابله دى صلاح الدين عمل مجلس عشان يناقش مع الأمرا يختار عروض مين ريتشارد ولا كونراد العادل الأمرا اختاروا عرض ريتشارد لانهم ماكانوش بيثقوا قوى فى كونراد كانو عارفين ان ريتشارد حا يرجع اوروبا لكن كونراد قاعد لهم استمر العادل فى المفاوضات فى نفس الوقت كانت فيه معارك عسكريه بتحصل من وقت للتانى فى شهر نوفمبر قع ريتشارد فى كمين عسكرى كان حا يتاسر لكن عساكر صلاح الدين افتكروا وليام اوف بريو william of preaux هو الملك فأسروه بدل ريتشارد اللى قدر ينفد بجلده على نص نوفمبر لما الجو بدا يبرد صلاح الدين راح على القدس وصلت قوات من مصر فلما وصل ريتشار الرمله عشان يشن هجوم ملقاش حد يحاربه فقعد هناك ست أسابيع يدور على طريقه توصله القدس لتانى مره كان حا يتاسر فى هجمه عملها عسكر صلاح الدين لكن نفد تانى بجلده فى ديسمبر الجو وحش جدا الطرق مطينه ريتشارد طلع على التلال فى يناير وصل بيت نوبا على بعد كم من القدس فرسان المعبد الاسبتاريه البارونات المولودين فى المنطقه قالوا لريتشارد انه لحد لو وصل القدس فى الظروف دى قضى على قوات صلاح الدين هناك الجيش المصرى المعسكر فى التلال مش حايسيبه حا يلاقى نفسه محصور بين القوات اللى فى القدس جيش مصر لحد لو قدر يستولى على القدس مش حا يقدر يقعد فيها لان الحجاج الأوروبيين حا يرجعوا اوروبا بعد ما يحجوا مش حا يلاقى معاه الا جيش صغير مش حا يقدر على جيوش مصر اقتنع ريتشارد باللى اتقاله انسحب للرمله بعد خمس تيام فى الرمله ابتدا الفرنسويه يسيبوا الجيش يرجعوا على يافا عكا فى الظروف المحبطه دى ريتشارد قرر يعمل حاجه تنشط عساكره فراح على عسقلان قعد يصلح الحصون القلاع اللى خربها صلاح الدين قدر يحولها لأقوى حصون على ساحل فلسطين اندهش تباع ريتشارد لما لقوا صلاح الدين سايبهم يصلحوا المينا الحصون ناس منهم اعتبروا الموضوع كرم فروسيه من صلاح الدين لكن صلاح الدين كان عايز يريح جيشه يستنى وصول امدادات أكتر جايز كمان ما كانش عايز يدخل فى معارك فى فتره قواده ماكانوش فيها راضيين عن تصرفاته اساليب مواجهته للصليبيين فوق كده صلاح الدين كان عارف ان الصليبيين داخلين فى نزاعات مع بعض لدرجة ان الجنويين اللى فى صف الملك جاى دخلوا فى حرب مسلحه ضد بتوع بيزا اللى فى صف كونارد فلوس الفرانسويه كانت فى الحضيض ريتشارد كان بيساعدهم لكن فلوسه هو كمان ابتدت تقل فاتوقف عن مساعدتهم بكده ابتدا ريتشارد يقتنع ان مفيش حل الا انه يعمل اتفاقيه مع صلاح الدين فى مارس الملك العادل ركب حصانه راح يقابل ريتشارد معاه صفقه ملخصها ان الصليبيين يحتفظوا باللى استولوا عليه يكون لهم الحق يروحوا القدس يحجوا يعينوا هناك قسسه لاتين زى ماهم عايزين صليب الصلبوت يتسلم ليهم فوق ده ممكن يضموا بيروت بشرط يخلوها من السلاح الحصون فرح ريتشارد بوصول الملك العادل معاه العرض عمل حفله انعم فيها بوسام الفروسيه لابن العادل بعد كام يوم وصل من انجلترا قال لريتشارد ان أخوه جون عمال يدى نفسه حقوق ملكيه ان مستشاره وليام أسقف الاى بيترجاه انه يرجع انجلترا بأسرع ما يمكن ريتشارد اجتمع بالفرسان قالهم انه راجع اانجلترا قريب ان البت فى موضوع تتويج ملك لبيت المقدس لازم يتم بسرعه قالهم يختاروا ما بين الملك جاى كونراد فاختاروا كونراد ماكانش قدام ريتشارد الا انه يوافق اغتيال كونراد دو منوتفيرات كونراد دو منوتفيرات اغتاله الحشاشين تم التحضير لتتويج كونراد فى عكا بيتقال ان كونراد لما سمع الخبر ركع على الأرض طلب من ربنا انه يمنع تتوجيه لو ماكانش نافع للمهمه دى فى ابريل اغتيل كونراد هو فى السكه مروح بيته بعد ما زار صاحبه أسقف بوفيه اعترف واحد من الاتنين اللى قتلوه ان شيخ الجبل سينان زعيم الحشاشين هو اللى بعتهم كان فيه تار قديم بين كونراد سينان لان كونراد كان مره استولى على مركب كانت جايبه للحشاشين بضايع اشتروها من ناحيه تانيه ممكن ان سينان كان خايف ان دولة الصليبيين على ساحل لبنان حا تسبب خطوره على الأراضى اللى بيسطر عليها الحشاشين رغم كده انتشرت اشاعات ان صلاح الدين هو اللى ورا الموضوع هو اللى كلف سينان بمهمة قتل كونراد ريتشارد لكن سينان مارضاش يقتل ريتشارد عشان صلاح الدين ما يبقاش المهيمن المنطقه فيروح يدمر قلعتهم كان فيه اشاعه تانيه انتشرت أكتر ان ريتشارد هو اللى ورا الموضوع لانه كان بيكره كونراد عايز يخلص منه اغتيال كونراد كان ضربه لتكوين مملكه لاتينيه لكن اللى حصل بعد كده هو ان بعد اسبوع من اغتيال كونراد أرملته الأميره ايزابيلا اتجوزت هنرى اوف شامبين ابن أخت ريتشارد بعد ما اضغط عليها بكده بقى هنرى هو الملك أخبار وصلت ريتشارد ان فيه تمرد على صلاح الدين فى أرض الجزيره العراق دلوقتى فقرر انه يعمل هجوم مفاجىء على الداروم فى يوم مايو بعد معارك دامت خمس تيام سلمت حامية الداروم استولى ريتشارد عليها خرب قلعتها ارتكب مدبحه جديده لما لقى ريتشارد انه استولى على الداروم بسهوله ابتدا يفكر فى أخد بيت المقدس من جديد ريتشارد هنرى قرروا انهم يهاجموا القدس بسرعه فى يونيه طلع الصليبيين من عسقلان بعد ما عدوا الرمله وصلو بيت نوبا اتوقفوا عشان يجهزوا للهجوم هما معسكرين جه اسقف ليدا ادا ريتشارد جزء من صليب الصلبوت كان عنده بعدها بكام يوم جه رئيس دير يونانى قال لريتشارد انه مخبى حته كمان من صليب الصلبوت فحس ريتشارد ان ده تعويض ليه عن فشله فى أخد الجزء اللى كان مع صلاح الدين رجعه لمكانه فى بيت المقدس مصر حصن جنوب البحر المتوسط فى اللحظه دى ابتدى ريتشارد الصليبيين يفهموا ان مصدر القوه اللى بتواجههم بتقضى على طموحاتهم هى مصر مش أى حته تانيه ان مصر بامكانياتها البشريه العسكريه هى ترسانة المنطقه قلعتها الحصينه ان لا صلاح الدين لا غيره له قيمه ان ما كانش بيحكم مصر امكانيتها فى ايده انه طول ما مصر قويه مستقره مش حا يقدروا يستولوا على بيت المقدس من اللحظه دى بقت مصر هى الهدف الرئيسى للحملات الصليبيه مش لانهم بيعادوها عايزين يستولوا عليها فى حد ذاتها لكن لانها هى اللى بتتصدى ليهم لما بيحاولوا يستولوا على الشام اللى فيه أماكنهم المقدسه ابتدا ريتشارد يفكر فى الهجوم على مصر فى يونيه ناقش ريتشارد مع الصليبيين فكرة مهاجمة مصر بدل بيت المقدس بعدها بتلت تيام هاجم قافله امدادات كبيره رايحه القدس من مصر فى أرض مفتوحه جنوب غرب الخليل قدر يستولى عليها ينهب آلاف الحصنه الجمال بعد ما العربان اتجسسوا على خط سيرها قالوا له عن تحركاتها قوتها اتخض صلاح الدين من أخبار مهاجمة القافله المصريه فهم ان الصليبيين بعد ما أستولوا عليها ممكن يهاجموا بيت المقدس فعلى طول بعت ناس يسدوا أبار المايه يخربوا الصهاريج يقطعوا كل أشجار الفاكهه فى المنطقه اللى بين بيت نوبا القدس عمل مجلس للتشاور مع القواد عشان يناقش يطلع للصليبيين لا يستناهم فى القدس هو نفسه كان رأيه يستنى فى القدس الامرا وافقوه على كده بس مش عن اقتناع لانهم زى ما قالوله خايفين يستنوا فيتحاصروا يحصل لهم زى اللى حصل للناس فى عكا وبعدين الأكراد الترك اللى فى قواته اتخانقوا مع بعض كمان فقعد يفكر ازاى حا يواجه الصليبيين بالناس دى لكن لحسن حظه الصليبيين هما كمان كانو فى حوسه مش متفقين مع بعض يعملوا ايه الفرنساويه عايزين يهجموا بسرعه ريتشارد خايف من نقص المايه مش شايف ان الموضوع حايجيب نتيجه يوم يوليه وصلت صلاح الدين أخبار ان الصليبيين بينسحبوا من بيت نوبا عشان يتأكد طلع بنفسه على ربوه عاليه يتفرج عليهم هما بينسحبوا مأساة يافا صلاح الدين بيهاجم يافا بعد ما رجع الصليبيين يافا بعت هنرى اوف شامبين جواب لصلاح الدين مليان كلام كله غرور تكبر قاله فيه انه دلوقتى بقى ملك مملكة أورشليم انه عشان كده لازم طوالى يسلمه القدس لكن بعد تلت تيام وصل وفد من ريتشارد طلب ريتشارد من صلاح الدين انه يعتبر هنرى زى ابنه يوافق على دخول القساوسه اللاتين الأماكن المقدسه يسلم ساحل فلسطين للصليبيين وافق صلاح الدين بشرط اخلاء عسقلان تخريبها بدالها حا يديله ليدا صلاح الدين كان مهتم بعسقلان لانها على طريق الامدادات من مصر اللى من غيرها مش ممكن حايقدر يصمد فى الشام لكن ريتشارد رفض عرض صلاح الدين قرر انه يروح يستولى على بيروت من هناك يرجع على اوروبا بغض النظر عن توقيع اتفاقيه مع صلاح الدين أو لاء صلاح الدين انتهز فرصة وجود ريتشارد فى عكا فطلع من القدس بجيشه راح على يافا حاصرها بعد تلت تيام استسلمت الحاميه الصليبيه فدخلها لكن ما قدرش يسيطر على الأكراد اللى جريوا فى شوارعها قعدوا يقتلوا فى الناس ينهبوا المدينه اللى لقوا فيها حاجات من منهوبات القافله المصريه فطلب صلاح الدين من الصليبيين انهم يستخبوا فى القلعه يقفلوها عليهم يستنوا لغاية ما يقدر يسيطر على الموقف لما ريتشارد عرف اللى عمله صلاح الدين بعت جيش طوالى على يافا طلع هو بـ مركب شانى عن طريق البحر يوم يوليه صلاح الدين شاغل نفسه فى ازاى ينجى الصليبيين اللى جوه القلعه بيحاول يهربهم هجمت مراكب ريتشارد على طول الحاميه المستخبيه فى القلعه هاجمت قوات صلاح الدين عرف ريتشارد ان صلاح الدين حافظ له على حاميته ان القلعه فى ايديهم فنزل هو قواته من المراكب هاجموا قوات صلاح الدين جوه يافا اللى جه لعساكرها ذهول من اللى بيحصل قدر ريتشارد بمساعدة الحاميه اللى خباها صلاح الدين انهم يقضوا على قوات صلاح الدين اتقتل اللى اتقتل هرب اللى هرب صلاح الدين انسحب قدر ريتشارد يستعيد يافا بـ فارس ماعهومش الا حصنه نشاب حوالى بحاره طليانه ريتشارد نفسه استغرب من تصرف صلاح الدين قال للأمرا اللى اسرهم ان ده سلطان كبير مفيش سلطان قده فى المنطقه فازاى يمشى بمجرد ما أنا وصلت تانى يوم الصبح بعت صلاح الدين أخوه العادل لريتشارد عشان يكملوا المفاوضات لما دخل العادل على ريتشارد لقاه قاعد يضحك مع أمرا مأسورين على موضوع ان صلاح الدين أخد يافا ضاعت منه بسرعه ريتشارد قالهم انه جرى على طول على يافا من غير سلاح لحد من غير ما يغير جزمته لكن ريتشارد قال للعادل ان الحرب دى لازم تتوقف عرض عليه ان يافا عسقلان يبقوا بتوعه يعملهم اقطاع لصلاح الدين صلاح الدين رد بان ريتشارد ممكن يحتفظ بيافا بس يسيب عسقلان بكده وصلت المفاوضات لطريق مسدود فاتوقفت صلاح الدين عرف ان فيه قوات فرانسويه خرجت من عكا راحت على قيسريه بدل ما تروح يافا فانتهز فرصة صغر حجم جيش ريتشارد فى يافا هجم عليه يوم اغسطس لقى ريتشارد مستنيه هناك قدر ريتشارد انه يصمد بقواته القليله لقى صلاح الدين عساكره متغاظين منه شايلين منه من يوم مأساة يافا مش عايزين يحاربوا قالوا له قل لغلمانك اللى ضربوا الناس يوم فتح يافا أخدوا منهم الغنيمه يهجموا حس صلاح الدين بغضب لكن فى نفس الوقت حس باعجاب بريتشارد لدرجة ان لما الحصان اللى قاعد عليه ريتشارد اتصاب بعتله تلت حصنه هدايا من عنده فى أخر النهار انسحب صلاح الدين راح على القدس ده كان انتصار جديد لريتشارد ناله بتكتيك القائد المحنك اتفاقيةالسلام صلح الرمله ريتشارد ودع الشرق فى اكتوبر رجع صلاح الدين للرمله مع عسكر جديد واصل من مصر ابتدت المفاوضات تانى وبعت ريتشارد اللى كان عيان للعادل اللى كان هو كمان عيان يترجاه يخلى صلاح الدين يسيبله عسقلان صلاح الدين بعت كمترى تلج من الجبل لريتشارد العيان لكن ما اتنازلش عن موضوع عسقلان اللى لازم تتساب تتخرب يوم سبتمبر اتوقعت معاهدة سلام اتعرفت باسم صلح الرملة مدتها خمس سنين بين صلاح الدين ريتشارد المعاهده اللى حلف عليها أمرا الطرفين دخل فيها أمرا طرابلس انطاكيه ادت المدن الساحليه من عكا ليافا للصليبيين ادتهم حق زيارة الاماكن المقدسه مقابل ان عسقلان بعد تخريبها تكون فى ايد صلاح الدين مع كل المدن اللى فى جنوبها طوالى راحت العساكر الصليبيه من غير سلاح على القدس عشان يصلوا أكرمهم صلاح الدين كرم كبير ريتشارد نفسه ما راحش رفض انه يدى العساكر الفرانسويه باسبورتات عشان يدخلوا بيها القدس صلاح الدين وافق على تعيين قسسه لاتين فى القدس بيت لحم الناصره ده خلى البيزنطين فى قسطنطينيه يفتكروا ان ريتشارد بالمعاهده دى بيحاول يحول القدس لمدينه لاتينيه فبعت امبراطورهم ايزاك انجيلوس وفد قابل صلاح الدين طلب منه انه يدى الكنايس الارتدوكسيه للمسيحيين الارتدوكس زى ما كان الحال أيام الفاطميين لكن صلاح الدين رفض فهمهم انه مش حا يسمح لأى كنيسه بالسيطره على القدس انه حايشرف على الكل رفض كمان طلب من ملكة جورجيا بشرا صليب الصلبوت بـ دينار بعد توقيع الاتفاقيه راح ريتشارد على عكا وضب شوية حاجات دفع الديون اللى كانت عليه فى يوم اكتوبر ركب المركب طلع على اوروبا بعد ما قعد يحارب فى الشرق ستاشر شهر بكده انتهت الحمله الصليبيه التالته اللى اتجمعت فيها جيوش امم كتيره اتقتل فيها الآلاف اللى كان من نتايجها ان ساحل فلسطين من صور ليافا بقى فى ايد الصليبيين رسمى بمعاهده ده كان ميلاد جديد للمملكة الصليبيين جنوب البحر المتوسط من ناحيه تانيه الحمله هزت صورة صلاح الدين الأيوبى كقائد عسكرى وضحت ان مهاجمة الصليبيين فى الشرق شىء مش سهل له عواقبه الوخيمه لكن رغم كده مع ان مملكة الصليبيين دى كان اسمها مملكة أورشليم ملكها لقبه ملك أرشليم الصليبيين ما قدروش يستولوا على أورشليم لكن حلم أخدها فضل يروادهم مية سنه لغاية ما سلطان مصر الأشرف خليل كمل اللى بدأه أبوه قلاوون ومن قبله الظاهر بيبرس فتح عكا قضى على مملكة الصليبيين معاها الحلم الصليبى بأخد القدس ريتشارد بعد ما راح اوروبا قبض عليه ليوبولد دوق النمسا جنب ڤيينا اتهمه بقتل كونراد دو منوتفيرات سلمه للأمبراطور هنرى الساتت فحبسه سنه سابه بعد ما دفع فديه كبيره مارس ولما رجع على فرنسا لقى أخوه جون الملك فيليب اعتدوا على سلطاته أملاكه فدخل فى حرب استمرت خمس سنين انتهت فى مارس بقتله بسهم صابه من قلعه متمرده فى ليموزين limousin روان صلاح الدين من جهته كان اتوفى قبله فى مارس فى مقدمة الجزء واحد وتلاتين من الموسوعه الشاميه فى تاريخ الحروب الصليبية بيقول المؤرخ السورى سهيل زكار ان الباحث فى تاريخ الحروب الصليبيه بيحس بأهميه كبيره لاحداث الحمله الصليبيه التالته بيتعجب ازاى انتهت انتصارات صلاح الدين المدويه فى حطين استرجاع القدس بفا بيره سقوط عكا انتكاسة صلح الرمله وبتخليه يتساءل عن الاسباب ياترى كانت بسبب براعة ريتشارد قلب الاسد تدفق النجدات من اوروبا او كان السبب فى خلل كبير فى النسق العسكرى الادارى لدولة صلاح الدين ولا السبب كان فى داء فى عيلة صلاح الدين الاسباب دى كلها ممكنه منفرده مجتمعه لكن يتضاف ليها سبب رئيسى هو ان مصر اللى اعتمد صلاح الدين على مواردها العسكريه الاقتصاديه كانت انهكت استنزفت فى الحروب اللى خاضها صلاح الدين قبل الحمله الصليبيه التالته ما كانتش ممكن تسعفه اكتر من كده صلاح الدين بشوية العربان التركمان من غير مصر امكانيتها ما كانش ممكن يقدر يحقق اى انتصار على الصليبيين لا فى حطين لا فى غيرها شوف كمان معركة حطين حملات صليبيه width العرض الحمله اللى بعدها الحمله الصليبيه التانيه الحمله الصليبيه الرابعه فهرست وملحوظات المصادر والمراجع ابن اياس بدائع الزهور فى وقائع الدهور أجزاء تحقيق محمد مصطفى الهيئة المصرية العامة للكتاب القاهرة أبو بكر بن عبد الله بن أيبك الدوادارى كنز الدرر وجامع الغرر اجزاء مصادر تأريخ مصر الاسلامية المعهد الألمانى للآثار الاسلامية القاهرة ابن تغرى النجوم الزاهرة فى ملوك مصر القاهرة دار الكتب الوثائق القومية مركز تحقيق التراث القاهرة ابن كثير البداية النهاية جزء دار صادر بيروت ابن واصل مفرج القلوب فى أخبار بنى أيوب أجزاء دار الفكر العربي القاهرة جمال الدين الشيال أستاذ التاريخ الاسلامي تاريخ مصر الاسلامية جزئين دار المعارف القاهرة القلقشندى صبح الأعشى صبح الأعشى فى صناعة الانشا جزء دار الفكر بيروت المقريزى السلوك لمعرفة دول الملوك أجزاء دار الكتب القاهرة سهيل زكار الموسوعة الشامية فى تاريخ الحروب الصليبية جزء دمشق amin maalouf the crusades through arab eyes schocken books inc new york ستيفين رونسيمان runciman steven history of the crusades parts penguin books ارنولد توينبى toynbee arnold mankind and mother earth oxford university press لينكات خارجيه أحمد راسم النفيس صلاح الدين الأيوبى دمر مصر تصنيف الحروب الصليبيه تصنيف حروب تصنيف تصنيف حملات صليبيه